53. ΝΟΜΟΣ υπ’ αριθ. 4126 της 22/29 Δεκ. 1960 (ΦΕΚ Α΄ 206) Περί εθελουσίας εξόδου δικαστικών λειτουργών, τροποποιήσεως του Κωδικ. Νόμ. 3641/1957 και άλλων τινών διατάξεων. Άρθρ.1-8.(Προσωρινής ισχύος, πλην της κατωτέρω παρατιθεμένης παρ. 4 του άρθρ. 6). 4.Οι εκ δικηγόρων διοριζόμενοι έμμισθοι Πάρεδροι δικαιούνται εφ’ άπαξ εκτάκτου ειδικού επιδόματος βιβλιοθήκης ίσου προς το κατα τας κειμένας διατάξεις παρεχόμενον επίδομα βιβλιοθήκης εμμίσθου Παρέδρου, πολλαπλασιαζόμενον επί συντελεστήν (τέσσαρα) κατ’ ανώτατον όριον κατά τα διά κοινών αποφάσεων των Υπουργών Δικαιοσύνης και Οικονομικών εκάστοτε οριζόμενα. Ο ανωτέρω εντός ( ) συντελεστής ωρίσθη εις 3, δια της υπ’ αριθ. 190312/1925/1968 (τόμ. 2Β σελ. 386) αποφάσεως, της οποίας βλ. και λοιπάς διατάξεις. Άρθρ.9.-1.Η περιφέρεια, εν τη οποία ασκούσι την δικαιοδοσίαν αυτών τα πολιτικά και ποινικά δικαστήρια, ορίζεται και μεταβάλλεται διά Β.Δ/τος, εκδιδομένου τη προτάσει του επί της Δικαιοσύνης Υπουργού, μετά προηγουμένην γνώμην της Ολομελείας του οικείου Πρωτοδικείου, εφ’ όσον μεταβάλλεται η περιφέρεια των Ειρηνοδικείων της αρμοδιότητος αυτού, του οικείου δε Εφετείου εάν επέρχεται μεταβολή εις την περιφέρειαν πλειόνων Πρωτοδικών της αρμοδιότητος αυτού. Επί μεταβολής της περιφερείας πλειόνων Εφετείων καθ’ οιονδήποτε τρόπον απαιτείται γνωμοδότησις της Ολομελείας των ιδίων Δικαστηρίων. Υπο τας αυτάς διατυπώσεις ενεργείται και η υπαγωγή δικαστηρίου τινός από μιας εις ετέραν περιφέρειαν. 2.Ομοίως διά Β.Δ/των μετά προηγουμένην γνωμοδότησιν του οικείου Πρωτοδικείου εν Ολομελεία ενεργούνται μεταβολαί ως προς τας έδρας των Δικαστηρίων, επιτρεπομένης και της καθιερώσεως δευτέρας έδρας διά τα έχοντα μίαν μόνον έδραν Ειρηνοδικεία. Άρθρ.10.-1.(Αντικαθίσταται η παρ. 3 του άρθρ. 83 Κώδικ. Νόμ. 3641/1957, ανωτ. αριθ. 48). 2.(Αντικαθίσταται η παρ. 1 του άρθρ. 7 Νόμ. 6415/1934, ανωτ. αριθ. 6). Άρθρ.11-13.-(Δέον να θεωρηθώσι καταργηθέντα δια του άρθρ. 219 Ν.Δ. 962/1971, κατωτ. αριθ. 77). (Αντί για τη σελ. 294,09(δ) Σελ. 294,09(ε) Τεύχος Ι-32 Σελ. 25 Δικαστικοί Λειτουργοί - Εθνική Σχολή Δικαστών 6.Γ .α.51-53 6.Γ.α.53 Δικαστικοί Λειτουργοί - Εθνική Σχολή Δικαστών    Άρθρ.14.-1.Όπου εκ των κειμένων διατάξεων προβλέπεται η συμμετοχή ή προκύπτει ανάγκη χρησιμοποιήσεως καθ’ οιονδήποτε τρόπον δικαστικών και εισαγγελικών λειτουργών εις Συμβούλια ή Επιτροπάς Δημοσίων Υπηρεσιών, Νομικών Προσώπων εν γένει και Οργανισμών Δημοσίου Δικαίου, ο διορισμός αυτών μετά των αναπληρωτών των ενεργείται ως ακολούθως: α)Εν Αθήναις και Πειραιεί, δι’ αποφάσεως του Υπουργού Δικαιοσύνης μετά προηγουμένην απόφασιν του Ανωτάτου Δικαστικού Συμβουλίου, εν περιπτώσει δε διαφωνίας της Ολομελείας του Αρείου Πάγου, η της Ολομελείας του Συμβουλίου Επικρατείας προκειμένου περί των μελών αυτού, των Παρέδρων και των παρ’ αυτώ Εισηγητών, προκαλουμένης δι’ ερωτήματος του Υπουργού της Δικαιοσύνης. β)Διά την λοιπήν Επικράτειαν εις τας αυτάς περιπτώσεις προκειμένου περί των Εφετών ή Αντεισαγγελέων Εφετών και άνω ο διορισμός γίνεται κατά τον εν τω προηγουμένω εδαφίω οριζόμενον τρόπον, δια τους λοιπούς δε Δικαστικούς λειτουργούς ή κατά τους ειδικούς νόμους απόφασις της Διοικήσεως εκδίδεται μετά προηγουμένην απόφασιν της Ολομελείας του αρμοδίου Εφετείου, εν περιπτώσει δε διαφωνίας του Υπουργού της Δικαιοσύνης δι’ αποφάσεως του Ανωτάτου Δικαστικού Συμβουλίου. Εις κατεπειγούσας όμως περιπτώσεις και μέχρις ότου ορισθή κατά τα άνω ο μετέχων συμβουλίου ή επιτροπής Δικαστικός Λειτουργός δύναται να ορίζεται ούτος προσωρινώς και διά χρονικόν διάστημα ουχί μεγαλύτερον του τριμήνου υπό του προέδρου του αρμοδίου Δικαστηρίου. 2.Αι διατάξεις του παρόντος άρθρου δεν έχουσιν εφαρμογήν προκειμένου περί των Υπηρεσιακών Συμβουλίων των Κεντρικών Υπηρεσιών των Υπουργείων, των Νομοπαρασκευαστικών Επιτροπών, των Επιτροπών Κωδικοποιήσεως της Νομοθεσίας, ως και όπου ο νόμος ορίζει την συμμετοχήν Δικαστικού Λειτουργού εκ της ιδιότητος αυτού και δεν υπηρετούν πλείονες ή όταν ο συμμετέχων δικαστικός λειτουργός ορίζεται κατά νόμον δι’ αποφάσεως της Ολομελείας του Συμβουλίου της Επικρατείας, του Αρείου Πάγου και του Εφετείου. 3.Εις Επιτροπάς ή Συμβούλια, διά την σύνθεσιν των οποίων προβλέπεται υπό της κειμένης νομοθεσίας η συμμετοχή Εφέτου ή Πρωτοδίκου ή Αντεισαγγελέως, δύνανται να μετέχωσιν αντιστοίχως και οι Πρόεδροι Εφετών ή Πρωτοδικών ή Εισαγγελείς. Επίσης δύνανται να μετέχωσιν αντιστοίχως Αντιπρόεδρος του Συμβουλίου Επικρατείας ή του Αρείου Πάγου όπου προβλέπεται η συμμετοχή συμβούλου της Επικρατείας ή Αρεοπαγίτου. 4.Οι Πρόεδροι και Εισαγγελείς υποχρεούνται να γνωστοποιώσιν εις το Υπουργείον της Δικαιοσύνης πάσαν απόφασιν δι’ ης καθορίζεται συμμετοχή Δικαστικού Λειτουργού της περιφερείας αυτών εις Συμβούλια ή Επιτροπάς. Επίσης οι Δικαστικοί Λειτουργοί, διοριζόμενοι ως μέλη παρ’ οιασδήποτε άλλης πλην του Υπουργείου Δικαιοσύνης Αρχής εις Επιτροπάς ή Συμβούλια, υποχρεούνται όπως εντός 15 ημερών αναφέρωσιν εις το Υπουργείον Δικαιοσύνης τον διορισμόν αυτών. Η παράλειψις της γνωστοποιήσεως αποτελεί πειθαρχικόν αδίκημα. 5.Διά Β.Δ/των προτάσει του Υπουργού της Δικαιοσύνης εκδιδομένων δύναται να απαγορευθή η συμμετοχή Δικαστικών Λειτουργών εις ωρισμένας κατηγορίας Συμβουλίων ή Επιτροπών ως και να επέρχωνται εν γένει περιορισμοί της συμμετοχής αυτών εις Συμβούλια ή Επιτροπάς ή και να θεσπισθή γενική απαγόρευσις συμμετοχής Δικαστικών Λειτουργών εις Συμβούλια και Επιτροπάς. 6.Η θητεία των μετεχόντων ήδη εις Συμβούλια και Επιτροπάς Δικαστικών Λειτουργών πλην των εξαιρέσεων της παρ. 2 του παρόντος λήγει μετά τρεις μήνας από της ενάρξεως της ισχύος του παρόντος. Άρθρ.15.-(Προσωρινής ισχύος). Άρθρ.16.-Δι’ αποφάσεως του Ανωτάτου Δικαστικού Συμβουλίου τοποθετούνται παρά τη Εισαγγελία Πρωτοδικών Αθηνών εκτός του ως Προϊσταμένου αυτής Αντιεισαγγελέως Εφετών και των ήδη υπηρετούντων δύο Εισαγγελέων Πρωτοδικών τρεις εισέτι Εισαγγελείς Πρωτοδικών και παρά τη Εισαγγελία Πρωτοδικών Θεσσαλονίκης εις επί πλέον Εισαγγελεύς Πρωτοδικών. Εν τη περιπτώσει ταύτη τα καθήκοντα του Προϊσταμένου παρά τη Εισαγγελία Πρωτοδικών Θεσσαλονίκης εκτελεί ο αρχαιότερος των υπηρετούντων παρ’ αυτή Εισαγγελέων. Ο οργανικός αριθμός των Εισαγγελέων Πρωτοδικών του Κράτους αυξάνεται κατά 4 καταργουμένων ισαρίθμων θέσεων Αντεισαγγελέων Πρωτοδικών. Άρθρ.17.-Δικαστικοί και Εισαγγελικοί Λειτουργοί από του βαθμού του Εφέτου και άνω έχοντες τριακονταπενταετή πραγματικήν δικαστικήν υπηρεσίαν αποχωρούντες της υπηρεσίας λόγω ορίου ηλικίας διατηρούσι επί τιμή τον βαθμόν ον έφερον κατά τον χρόνον της αποχωρήσεώς των.  (Αντί της σελ. 294,11(δ) Σελ. 294(ε) Τεύχος 546-Σελ., 17 Δικαστικοί Λειτουργοί - Εθνική Σχολή Δικαστών 6.Γ .α.53 Επίσης εις δικαστικούς και Εισαγγελικούς λειτουργούς εν γένει έχοντας τριακονταπενταετή πραγματικήν δημοσίαν υπηρεσίαν, αποχωρούντας της υπηρεσίας, δύναται να απονεμηθή διά Β.Δ/τος επί τιμή ισοβίως ο βαθμός ον έφερον κατά τον χρόνον της αποχωρήσεώς των. (Δια Β.Δ/τος εφ’ άπαξ εκδιδομένου, προτάσει του Υπουργού Δικαιοσύνης, καθορισθήσονται αι απονεμόμεναι τιμαί και διακρίσεις εις τους διατηρούντας ισοβίως επί τιμή τον τίτλον του βαθμού των, Πρόεδρον του Συμβουλίου Επικρατείας και Πρόεδρον και Εισαγγελέα του Αρείου Πάγου). Το ανωτέρω εντός ( ) εδάφιον προσετέθη διά της παρ. 6, του άρθρ. 6 Νόμ. 4290/1963 (κατωτ. αριθ. 56) πλην ο Νόμος ούτος κατηργήθη διά των παρ. 1 και 2, του άρθρ. 68 Ν.Δ. 170/1973, τόμ. 2 σελ. 250,21). Άρθρ.18.-Διά Β.Δ/των εκδιδομένων προτάσει του Υπουργού της Δικαιοσύνης μετά γνώμην της Ολομελείας του Αρείου Πάγου δύνανται να οργανώνται εν Αθήναις και Θεσσαλονίκη κατ’ έτος κύκλοι μελετών διά τους δικαστικούς Λειτουργούς ιδίως προς συμπλήρωσιν των γνώσεων των αναφερομένων εις ειδικούς κλάδους του Δικαίου, εις την άσκησιν των έργων του ανακριτού, του ποινικού δικαστού και του δικαστού ανηλίκων. Ο κύκλος και η διάρκεια των μελετών, το διδακτικόν προσωπικόν, ο αριθμός των μετεχόντων, το πρόγραμμα, τα εκ της επιτυχούς συμμετοχής δημιουργούμενα προσόντα και πάσα λεπτομέρεια αφορώσα εις την λειτουργίαν των φροντιστηρίων τούτων κανονισθήσονται δι’ αποφάσεως του Υπουργού της Δικαιοσύνης. Η αμοιβή των διδασκόντων ως και πάσα λεπτομέρεια συνεπαγομένη δαπάνας ρυθμισθήσονται διά κοινών αποφάσεων των Υπουργών Δικαιοσύνης και Οικονομικών. Εις τους μετέχοντας των κύκλων μελετών δικαστικούς λειτουργούς, ουδεμία πρόσθετος αποζημίωσις παρέχεται υφ’ οιονδήποτε τύπον. Άρθρ.19.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Αι ανωτέρω διατάξεις δύνανται να θεωρηθούν ισχύουσαι, αν και εφ’ όσον δεν αντίκεινται εις το Ν.Δ. 962/1971 (κατωτ. αριθ. 77). Σελ. 294,12(ε) Τεύχος 546-Σελ. 18